ΣΗΜΑΝΤΙΚΗ ΕΝΗΜΕΡΩΣΗ ΓΙΑ TH ΣΥΜΠΛΗΡΩΣΗ ΚΑΙ ΥΠΟΒΟΛΗ ΔΗΛΩΣΗΣ ΤΟΠΟΘΕΤΗΣΗΣ
 ΠΡΟΣΩΡΙΝΩΝ ΑΝΑΠΛΗΡΩΤΩΝ Ε.Β.Π. KAI E.E.Π. ΓΙΑ ΤΟ ΣΧΟΛΙΚΟ ΕΤΟΣ 2017-18
Η Περιφερειακή Διεύθυνση Α/θμιας και Β/θμιας Εκπ/σης Κρήτης, βάσει της διάθεσης πιστώσεων για την πρόσληψη προσωρινών αναπληρωτών Ε.Β.Π και Ε.Ε.Π. σε σχολικές μονάδες Γενικής Παιδείας, ΣΜΕΑΕ και ΣΔΕΥ/ΕΔΕΑΥ καλεί:  
Τους υποψήφιους αναπληρωτές

1) ΕΒΠ οι οποίοι βρίσκονται στη θέση 131, 132, 133, 134, 136 και 139 στον οριστικό πίνακα κατάταξης υποψηφίων αναπληρωτών ΕΒΠ 
2) ΕΕΠ κλάδου ΠΕ21-26 οι οποίοι βρίσκονται στη θέση 18, 22 και 23 στον επικουρικό πίνακα κατάταξης υποψηφίων αναπληρωτών ΕΕΠ κλάδου ΠΕ 21-26

3) ΕΕΠ κλάδου ΠΕ 23 οι οποίοι βρίσκονται στη θέση 31, 33, 37, 45, 46, 47, 48, 49, 52, 53, 54, 55 και 56 στον επικουρικό πίνακα κατάταξης υποψηφίων αναπληρωτών ΕΕΠ κλάδου ΠΕ 23

4) ΕΕΠ κλάδου ΠΕ30 οι οποίοι βρίσκονται στη θέση  61, 66, 67, 68, 69, 70, 71, 72, 73 και 74 στον κύριο πίνακα κατάταξης υποψηφίων αναπληρωτών ΕΕΠ κλάδου ΠΕ 30
να συμπληρώσουν την κάτωθι ηλεκτρονική Αίτηση-Δήλωση Τοποθέτησης σε λειτουργικά κενά σε σχολικές μονάδες Γενικής Παιδείας, ΣΜΕΑΕ και ΣΔΕΥ/ΕΔΕΑΥ, από σήμερα Τετάρτη  10 Ιανουαρίου 2018 μέχρι και την Πέμπτη 11 Ιανουαρίου 2018 και ώρα 12 το μεσημέρι.  
ΠΡΟΣΟΧΗ!!!!! Στο πλαίσιο της απλούστευσης των διαδικασιών και της ταχύτερης επεξεργασίας των αιτήσεων, στο εξής η υποβολή της αίτησης-δήλωσης το ποθέτησης θα γίνεται αποκλειστικά και μόνο ΗΛΕΚΤΡΟΝΙΚΑ. 
ΟΔΗΓΙΕΣ
Για την υποβολή της αίτησής σας παρακαλούμε ακολουθήστε τα εξής βήματα:

1) Επισκεφθείτε τη διεύθυνση http://app.pdekritis.gr/aitisi/

2) Συνδεθείτε χρησιμοποιώντας ως στοιχεία σύνδεσης το Α.Φ.Μ. σας, τον αριθμό δελτίου ταυτότητας και την ειδικότητά σας. Χρησιμοποιήστε κεφαλαία γράμματα στον αριθμό ταυτότητας και μην αφήσετε κενό μεταξύ των γραμμάτων και των αριθμών. Επιπλέον θα πρέπει να συμπληρώσετε το πλαίσιο επιβεβαίωσης με το διακριτικό τίτλο “Δεν είμαι ρομπότ”.

· 3) Την πρώτη φορά που θα συνδεθείτε στην εφαρμογή θα σας ζητηθεί να μελετήσετε αναλυτικά τις οδηγίες υποβολής αιτήσεων και να επιβεβαιώσετε την αποδοχή τους. Με την επιλογή αποδοχής η εφαρμογή θα σας προωθήσει στην επόμενη σελίδα με τις διαθέσιμες επιλογές. Εάν αρνηθείτε,  η εφαρμογή θα σας αποσυνδέσει. 

4) Με τη σύνδεσή σας θα είναι διαθέσιμες οι επιλογές α) καταχώρηση αίτησης και β) υποβολής αρνητικής αίτησης. 
    Α) Υποβολή αίτησης

· Η οθόνη υποβολής αίτησης είναι κατάλληλα προσαρμοσμένη στις προτιμήσεις νομών που εσείς προσωπικά έχετε δηλώσει σε προηγούμενο στάδιο της διαδικασίας προσλήψεων. Θα πρέπει να επιλέξετε όλα τα σχολεία για κάθε νομό με τη σειρά προτίμησης που επιθυμείτε. Όταν ολοκληρώσετε τις επιλογές σας, πρέπει να πατήσετε το κουμπί Υποβολή αίτησης.

· ΠΡΟΣΟΧΗ:  Στην Αίτηση-Δήλωση Τοποθέτησης πρέπει να συμπεριλάβετε με τη σειρά που επιθυμείτε όλα τα λειτουργικά κενά των νομών που είχατε δηλώσει στην αρχική σας Αίτηση. Εάν, για παράδειγμα, στην αρχική σας Αίτηση είχατε δηλώσει όλους τους νομούς της Κρήτης, τότε θα πρέπει στην Αίτηση-Δήλωση Τοποθέτησης να συμπληρώσετε με τη σειρά που επιθυμείτε όλες τις σχολικές μονάδες που δίνονται ως λειτουργικά κενά, διαφορετικά δε θα μπορέσετε να υποβάλλετε την αίτησή σας. 

· Εάν στην αρχική σας Αίτηση δεν είχατε δηλώσει κάποιο νομό, τότε δεν έχετε τη δυνατότητα να δηλώσετε κενά του νομού αυτού στην  Αίτηση-Δήλωση Τοποθέτησης. 

· Η σειρά των νομών που είχατε δηλώσει στην αρχική σας Αίτηση είναι δεσμευτική. 

Επισημαίνουμε ότι, όσοι υποψήφιοι έχουν κάνει επικαιροποίηση της δήλωσης προτιμήσεών τους (πραγματοποιήθηκε 20-30 Ιουνίου 2017), ισχύει η επικαιροποιημένη δήλωση.

· Εφόσον υποβάλλετε την αίτηση επιτυχώς (θα σας εμφανιστεί το μήνυμα «Η αίτησή σας έχει υποβληθεί επιτυχώς»), θα οδηγηθείτε στην οθόνη επισκόπησης της αίτησης σας στην οποία παρατίθενται όλες οι επιλογές σας. Από την οθόνη προβολής των στοιχείων της αίτησής  σας υπάρχει δυνατότητα εκτύπωσης της αίτησής σας. Η εκτύπωση παράγει ένα αρχείο μορφής PDF   το οποίο μπορείτε να αποθηκεύσετε ή να εκτυπώσετε. Η αίτηση-Δήλωση Τοποθέτησης θεωρείται υπογεγραμμένη, δεν χρειάζεται να γίνει καμία επιπλέον ενέργεια από τους υποψήφιους αναπληρωτές.  

    Β) Υποβολή Αρνητικής Δήλωσης

· Η οθόνη υποβολής αρνητικής δήλωσης σας παρέχει τη δυνατότητα να δηλώσετε την άρνηση σας. 

· Προσοχή: Εφόσον υποβάλλετε αίτηση δεν μπορείτε έπειτα να αρνηθείτε υποβολή της αίτησής σας. Ομοίως, εφόσον αρνηθείτε να υποβάλλετε αίτηση δεν θα έχετε τη δυνατότητα να υποβάλλετε αίτηση. 

5) Ολοκληρώνοντας την εργασία σας να κάνετε πάντοτε αποσύνδεση από την εφαρμογή.  

6) Εάν επιθυμείτε να κάνετε τροποποίηση της δήλωσής σας, μπορείτε να την πραγματοποιήσετε κάνοντας τη διαδικασία υποβολής εξ΄ αρχής. Με τον τρόπο αυτό ακυρώνεται αυτόματα η προηγούμενη υποβληθείσα δήλωση και θεωρείται έγκυρη η τελευταία τροποποιημένη δήλωση τοποθέτησης που έχει υποβληθεί εντός της δοθείσης  προθεσμίας υποβολής. 
· ΠΡΟΣΟΧΗ: Η καταληκτική προθεσμία για τη συμπλήρωση και  υποβολή της Αίτησης-Δήλωσης Τοποθέτησης είναι η Πέμπτη 11 Ιανουαρίου 2018  και ώρα 12 το μεσημέρι.  
· Εάν δεν την υποβάλετε εμπρόθεσμα, τότε η τοποθέτησή σας θα γίνει σε κάποιο από τα υπάρχοντα λειτουργικά κενά των νομών που δηλώσατε στην αρχική σας Αίτηση.
· Μετά το πέρας της προθεσμίας κατάθεσης των Αιτήσεων-Δηλώσεων Τοποθέτησης, θα αναρτηθούν ΠΙΝΑΚΕΣ ΠΡΟΣΛΗΨΗΣ ΚΑΙ ΤΟΠΟΘΕΤΗΣΗΣ στην ιστοσελίδα της Π.Δ.Ε. Κρήτης με έκδοση και ανάρτηση σχετικής Απόφασης στη ΔΙΑΥΓΕΙΑ. Παρακαλούμε να παρακολουθείτε καθημερινά την ιστοσελίδα της Π.Δ.Ε. Κρήτης για ανακοινώσεις και έκτακτη ενημέρωση.

· Εάν το όνομά σας δεν βρίσκεται στους ΠΙΝΑΚΕΣ ΠΡΟΣΛΗΨΗΣ ΚΑΙ ΤΟΠΟΘΕΤΗΣΗΣ ΥΠΟΨΗΦΙΩΝ ΑΝΑΠΛΗΡΩΤΩΝ Ε.Β.Π ή Ε.Ε.Π, σημαίνει ότι τα λειτουργικά κενά των νομών που είχατε επιλέξει στην αρχική σας Αίτηση καλύφθηκαν από υποψήφιους που βρίσκονταν σε ανώτερη θέση από εσάς στον ΟΡΙΣΤΙΚΟ ΑΞΙΟΛΟΓΙΚΟ ΠΙΝΑΚΑ ΥΠΟΨΗΦΙΩΝ ΑΝΑΠΛΗΡΩΤΩΝ Ε.Β.Π. ή Ε.Ε.Π.  και δεν προσλαμβάνεστε στη φάση αυτή, αλλά υπάρχει πιθανότητα, αν δοθούν επιπλέον πιστώσεις, να προσληφθείτε σε επόμενη φάση. Παρακαλούμε να παρακολουθείτε καθημερινά την ιστοσελίδα της Π.Δ.Ε. Κρήτης για ανακοινώσεις και έκτακτη ενημέρωση.

· Οι υποψήφιοι που προσλαμβάνονται, σύμφωνα με την παρ. 10 της εγκυκλίου 65475/Δ3/20-04-2017, πρέπει να αναλάβουν υπηρεσία εντός (5) ημερών από την ανακοίνωση της πρόσληψής τους. Όσοι υποψήφιοι δεν προσέλθουν εμπρόθεσμα για να αναλάβουν υπηρεσία ή παραιτηθούν μετά την ανάληψη υπηρεσίας, απολύονται και διαγράφονται από τον Πίνακα για το διανυόμενο σχολικό έτος. Ημερομηνία ανακοίνωσης πρόσληψης θεωρείται η ημερομηνία ανάρτησης στην ιστοσελίδα της Π.Δ.Ε. Κρήτης των ΠΙΝΑΚΩΝ ΠΡΟΣΛΗΨΗΣ ΚΑΙ ΤΟΠΟΘΕΤΗΣΗΣ ΥΠΟΨΗΦΙΩΝ ΑΝΑΠΛΗΡΩΤΩΝ Ε.Β.Π.  
· Υπενθυμίζουμε ότι η δήλωση τοποθέτησης δεν συνεπάγεται αυτόματα την πρόσληψή σας.

